

**ზუსტ და საბუნებისმეტყველო მეცნიერებათა ფაკულტეტი**

**სამაგისტრო პროგრამა**

**რეგიონალურ გეოგრაფიასა და რეკრეაციულ რესურსებში**

**ქუთაისი**

**2017-2019**



**კურიკულუმი**

|  |  |
| --- | --- |
| **პროგრამის დასახელება:** | **რეგიონალური გეოგრაფია და რეკრეაციული რესურსები** **Regional Geography and Recreational Resources** |
| **მისანიჭებელი აკადემიური ხარისხი/****კვალიფიკაცია** | საბუნებისმეტყველო მეცნიერებათა მაგისტრი გეოგრაფიაში Master of Natural Science in Geography |
| **ფაკულტეტის დასახელება** | ზუსტ და საბუნებისმეტყველო მეცნიერებათა ფაკულტეტი |
| **პროგრამის ხელმძღვანელი /ხელმძღვანელები /კოორდინატორი:** | ასოცირებული პროფესორი დალი მიქაუტაძე |
| **პროგრამის ხანგრძლივობა/მოცულობა (სემესტრი, კრედიტების რაოდენობა)** | **პროგრამის მოცულობა კრედიტებით: 120 (ოთხი სემესტრი)** |
| **სწავლების ენა** | ქართული |
| **პროგრამის შემუშავებისა და განახლების თარიღები:** | აკრედიტ. გადაწყვეტილება: №66; 6.04.2012 |
| **პროგრამაზე დაშვების წინაპირობები (მოთხოვნები):** |
| ბაკალავრის ხარისხის მქონე ან მასთან გათანაბრებული პირი, რომელსაც ჩაბარებული აქვს საერთო სამაგისტრო ეროვნული და სპეციალობის გამოცდები. |
| **პროგრამის მიზანი** |
| კვალიფიციური სპეციალისტების მომზადება, რომელთაც შეეძლებათ გეოგრაფიულ გარემოში მიმდინარე პროცესების თავისებურებათა აღქმა, ანალიზი და პროგნოზირება გარემოს შენარჩუნების, აღდგენისა და კვლავწარმოების მიზნით ადგილობრივ და რეგიონალურ დონეებზე; ასევე საქართველოს ეკონომიკის ერთ-ერთ პრიორიტეტულ დარგად გამოცხადებული ტურისტულ-რეკრეაციული მეურნეობის ფორმირებისა და ფუნქციონირების გეოგრაფიული თავისებურებანის შესწავლა-ანალიზი. საველე და კვლევითი სამუშაობის ჩატარება, მიღებული მასალების დამუშავება გეოინფორმაციული სისტემების ტექნოლოგიების გამოყენებით. პროგრამის ფარგლებში შეძენილი თეორიული და პრაქტიკული უნარ-ჩვევები გაზრდის კურსდამთავრებულთა დასაქმების პერსპექტივებს. |
| **სწავლის შედეგები (ზოგადი და დარგობრივი კომპეტენციები)****(სწავლის შედეგების რუქა ახლავს დანართის სახით, იხ. დანართი 2)** |
| **1.ცოდნა და გაცნობიერება** | * შეუძლია კვლევის ჩატარება ბუნებრივი გარემოს მდგრადი განვითარების უზრუნველსაყოფად;
* აცნობიერებს რეგიონების სწორი, რაციონალური დაგეგმარების მნიშვნელობას რესურსების, მათ შორის რეკრეაციულის მოხმარების ოპტიმალური მიჯნების მისაღწევად და საერთაშორისო სტანდარტების მიხედვით ტურისტული ფირმებისა და ორგანიზაციების მომსახურების გასაწევად;
* ერკვევა გეოსისტემების განვითარების სივრცე–დროითი ანალიზის და სინთეზის საკითხებში და GIS-ების პროგრამებში;
* ერკვევა გარემოს ევოლუციის, ბუნებრივი რისკების და სტიქიური პროცესების მართვის საკითხებში.
 |
| **2. ცოდნის პრაქტიკაში გამოყენების უნარი** | * შეუძლია გარემოსა და საზოგადოების ურთიერთკავშირის შედეგად წარმოქმნილი სოციალური, ეკონომიკური, პოლიტიკური, გეოეკოლოგიური პროცესებისა და პრობლემების იდენტიფიცირება, გააზრება და სიღრმისეული გაცნობიერება;
* შეუძლია აქტუალური სამეცნიერო და პრაქტიკული პრობლემების გლობალურ, რეგიონულ და ლოკალურ დონეებზე წარმოჩენა, კვლევა და მისი გადაჭრის გზების დასახვა;
* ახდენს რუკებისა და სხვა სახის კარტოგრაფიული გამოსახულებების კითხვასა და ანალიზს; დისტანციური ზონდირებისა და გეოგრაფიული ინფორმაციული სისტემების მასალების გამოყენებას;
* შეუძლია სამეცნიერო კვლევების, კრიტიკული აზროვნების, გეოეკოლოგიური პროგნოზის, მდგრადი რეგიონული განვითარების პრინციპების განსაზღვრა და გადაწყვეტილების მიღება.
* შეუძლია საველე პირობებში დამოუკიდებლად მოიძიოს ზოგადი გეოგრაფიული მასალები, მოახდინოს მათი ანალიზი, განზოგადება და შედეგების მოხსენება.
 |
| **3. დასკვნის უნარი** | * შეუძლია დარგის ცოდნა-გააზრება და პროფესიის გათავისება;
* შეუძლია პრობლემის იდენტიფიცირება, დასმა და დასაბუთებული გადაწყვეტილების მიღება.
 |
| **4. კომუნიკაციის უნარი** | * შეუძლია მშობლიურ და უცხო ენაზე ზეპირი და წერილობითი ფორმით კომუნიკაცია;
* შეუძლია დროის დაგეგმვა და მართვა;
* შეუძლია კომუნიკაცია თანამედროვე საინფორმაციო ტექნოლოგიების გამოყენებით;
* შეუძლია ჯგუფში მუშაობა.
 |
| **5. სწავლის უნარი** | * შეუძლია სწავლა და ცოდნის მუდმივი გაახლება;
* შეუძლია სხვადასხვა წყაროდან ინფორმაციის მიღება, დამუშავება, ანალიზი და სინთეზი;
* შეუძლია დამოუკიდებლად მუშაობა.
 |
| **6. ღირებულებები** | საგანმანათლებლო პროგრამის დასრულებით მაგისტრებს გამოუმუშავდებათ;* კრიტიკული აზროვნებისა და თვითკრიტიკის უნარი;
* განსხვავებულ სიტუაციებში პროფესიული საქმიანობისათვის დამახასიათებელი ღირებულებების შენარჩუნება;
* შემეცნებითი და პრაქტიკული უნარების ფართო სპექტრის დამოუკიდებლად გამოყენების უნარი;
* გარემოს დაცვის ვალდებულების შეგნების უნარი;
* ზოგადი და პროფესიული ეთიკის ნორმების ცოდნა;
* გააჩნია დადებითი დამოკიდებულება უსაფრთხო და მდგრადი განვითარების მქონე გარემოს შესაქმნელად არსებულ ნორმებისადმი და ინიციატივებს იჩენს მათი დაცვის მიმართულებით.
 |
| **სწავლების მეთოდები:** |
| სწავლების შედეგები მიიღწევა – ვერბალური, წყაროებზე მუშაობის, წერითი, კარტოგრაფიული, დემონსტრირების, საველე მუშაობის, ჯგუფური მუშაობის, თანამშრომლობითი სწავლების, ანალიზისა და სინთეზის მეთოდების გამოყენებით.  |
| **პროგრამის სტრუქტურა** |
| **პროგრამის მოცულობა კრედიტებით: 120 და მოიცავს:**საუნივერსიტეტო სავალდებულო კურსებს – 10 კრედიტი (ინგლისური ენა I და ინგლისური ენა II), არჩევით კურსებს (15 კრედიტი) და სპეციალობის სავალდებულო კურსებს (75 კრედიტი), საიდანაც 5 კრედიტი გათვალისწინებულია საკურსო ნაშრომზე (II სემესტრი) და 30 კრედიტი სამაგისტრო ნაშრომზე (IV სემესტრი). |
| **სტუდენტის ცოდნის შეფასების სისტემა და კრიტერიუმები** |
| მაგისტრანტის მიღწევების შეფასება ხდება საქართველოს განათლებისა და მეცნიერების მინისტრის 2007 წლის 5 იანვრის №3 და 2009 წლის 21 სექტემბრის №785 ბრძანებებით განსაზღვრული შემდეგი პუნქტების გათვალისწინებით: 1. კრედიტის მიღება შესაძლებელია მხოლოდ მაგისტრანტის მიერ სილაბუსით დაგეგმილი სწავლის შედეგების მიღწევის შემდეგ.2. დაუშვებელია მაგისტრანტის მიერ მიღწეული სწავლის შედეგების ერთჯერადად, მხოლოდ დასკვნითი გამოცდის საფუძველზე შეფასება. მაგისტრანტის გაწეული შრომის შეფასება გარკვეული შეფარდებით უნდა ითვალისწინებდეს: ა) შუალედურ შეფასებას; ბ) დასკვნითი გამოცდის შეფასებას.3. სასწავლო კურსის მაქსიმალური შეფასება 100 ქულის ტოლია.4. დასკვნითი გამოცდა არ უნდა შეფასდეს 40 ქულაზე მეტით.5. დასკვნით გამოცდაზე გასვლის უფლება ეძლევა მაგისტრანტს, რომელის შუალედური შეფასებების კომპონენტებში მინიმალური კომპეტენციის ზღვარი ჯამურად შეადგენს არანაკლებ 18 ქულას.6. დასკვნით გამოცდაზე სტუდენტის მიერ მიღებული შეფასების მინიმალური ზღვარი განისაზღვროს 15 ქულით.7. შეფასების სისტემით დასაშვებია: ა) ხუთი სახის დადებითი შეფასება:(A) ფრიადი – შეფასების 91-100 ქულა;(B) ძალიან კარგი – მაქსიმალური შეფასების 81-90 ქულა;(C) კარგი – მაქსიმალური შეფასების 71-80 ქულა;(D) დამაკმაყოფილებელი – მაქსიმალური შეფასების 61-70 ქულა;(E) საკმარისი – მაქსიმალური შეფასების 51-60 ქულა. ბ) ორი სახის უარყოფითი შეფასება:(FX) ვერ ჩააბარა – მაქსიმალური შეფასების 41-50 ქულა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება;(F) ჩაიჭრა – მაქსიმალური შეფასების 40 ქულა და ნაკლები, რაც ნიშნავს, რომ სტუდენტის მიერ ჩატარებული სამუშაო არ არის საკმარისი და მას საგანი ახლიდან აქვს შესასწავლი.8. მე-6 პუნქტით გათავისწინებული შეფასებების მიღება ხდება შუალედური შეფასებებისა და დასკვნითი გამოცდის შეფასების დაჯამების საფუძველზე.9. საგანმანათლებლო პროგრამის სასწავლო კომპონენტში, FX-ის მიღების შემთხვევაში დამატებითი გამოცდა დაინიშნება დასკვნითი გამოცდის შედეგების გამოცხადებიდან არანაკლებ 5 დღეში. სტუდენტის მიერ დამატებით გამოცდაზე მიღებულ შეფასებას არ ემატება დასკვნით შეფასებაში მიღებული ქულათა რაოდენობა. დამატებით გამოცდაზე მიღებული შეფასება არის დასკვნითი შეფასება და აისახება საგანმანათლებლო პროგრამის სასწავლო კომპონენტის საბოლოო შეფასებაში. დამატებით გამოცდაზე მიღებული შეფასების გათვალისწინებით საგანმანათლებლო კომპონენტის საბოლოო შეფასებაში 0-50 ქულის მიღების შემთხვევაში, სტუდენტს უფორმდება შეფასება F-0 ქულა.სასწავლო კურსში მაგისტრანტის მიღწევების შეფასების დამატებითი კრიტერიუმები განისაზღვრება შესაბამისი სილაბუსით.სამაგისტრო პროექტი/ნაშრომი, უნდა შეფასდეს იმავე ან მომდევნო სემესტრში, რომელშიც სტუდენტი დაასრულებს მასზე მუშაობას. სამაგისტრო პროექტი/ნაშრომი უნდა შეფასდეს ერთჯერადად (დასკვნითი შეფასებით). |
| **დასაქმების სფეროები** |
| მიღებული კვალიფიკაციის შესაბამისად მაგისტრები შეიძლება დასაქმდნენ – შესაბამისი პროფილის სასწავლო–კვლევით და სამეცნიერო დაწესებულებებში (სკოლა, კოლეჯი, უმაღლესი სასწავლებლები), მიწათმოწყობისა და კადასტრის, აგრეთვე სატყეო დეპარტამენტებში, დაცული ტერიტორიების სისტემებში (WWF), ტურიზმის დეპარტამენტში, ტურისტულ სააგენტოებსა და კომპანიებში, რეკრეაციულ სისტემებში, გარემოს დაცვის სამსახურებსა და ბუნებრივი რესურსების სამინისტროში. |
| **სწავლისათვის აუცილებელი დამხმარე პირობები/რესურსები** |
|  სამაგისტრო პროგრამა ხორციელდება აკაკი წერეთლის სახელმწიფო უნივერსიტეტის ზუსტ და საბუნებისმეტყველო მეცნიერებათა ფაკულტეტის გეოგრაფიის დეპარტამენტის ბაზაზე. დეპატრამენტი შედგება 11 წევრისაგან:1. ასოცირებული პროფესორი – დალი მიქაუტაძე (დეპარტამენტის კოორდინატორი);
2. პროფესორი – ოთარ ჩხეიძე;
3. ასოცირებული პროფესორი – აბელი მახარაძე;
4. ასოცირებული პროფესორი – ია იაშვილი;
5. ასოცირებული პროფესორი – ციცინო დავითულიანი;
6. ასოცირებული პროფესორი – ნანა ბლიაძე;
7. ასოცირებული პროფესორი – მზია კუბეცია;
8. მოწვეული სპეციალისტი – ელდარი ბასილაძე;
9. მოწვეული სპეციალისტი – ინდიკო ტყეშელაშვილი;
10. მოწვეული სპეციალისტი – ფიქრია ჯინჯიხაძე;
11. ტექნიკური პერსონალი – ცირა ყიფიანი.

 სასწავლო-სამეცნიერო მუშაობის პროცესში მაგისტრანტს საშუალება ექნება აქტიურად გამოიყენოს უახლესი კომპიუტერული GIS პროგრამები, საბაზო მიმართულებაზე არსებული კომპიუტერებისა და ინტერნეტის მეშვეობით, ისარგებლებს არსებული ლიტერატურული და საფონდო მასალებით. დაიგეგმება სასწავლო-სამეცნიერო ექსპედიციები საქართველოს რეგიონებში.  კვლევითი კომპონენტების განსახორციელებლად პროგრამაში ჩართული იქნება სხვადასხვა სამეცნიერო და პრაქტიკული დანიშნულების სტრუქტურები: უნივერსიტეტები, სტატისტიკის, ტურიზმის, ამინდის მონიტორინგისა და გარემოს დაცვის დეპარტამენტი, ადგილობრივი თვითმართველობის ორგანოები და ა.შ.  |

**დანართი 2**

|  |  |  |
| --- | --- | --- |
|  | **კურსის დასახელება** | **კომპეტენციები** |
| **ცოდნა და გაცნობიერება** | **ცოდნის პრაქტიკაში გამოყენების უნარი** | **დასკვნის გაკეთების უნარი** | **კომუნიკაციის უნარი** | **სწავლის უნარი** | **ღირებულებები** |
|  |
| 1.1 | დარგობრივი უცხო ენა-1 | X | X |  | X | X |  |
| 1.2 | დარგობრივი უცხო ენა-2 | X | X |  | X | X |  |
| 1.3 | საქართველოს რეგიონალური გეოგრაფია I | X | X |  | X | X | X |
| 1.4 | საქართველოს გეომორფოლოგია | X | X |  |  | X | X |
| 1.5 | ტურისტულ–რეკრეაციული რესურსები | X | X |  |  | X | X |
| 1.6 | სამეცნიერო წერის საფუძვლები | X | X | X | X | X | X |
| 1.7 | საქართველოს ტურისტული მარშრუტების დაგეგმვა და ორგანიზაცია | X | X | X |  | X | X |
| 1.8 | საქართველოს რეგიონალური გეოგრაფია II | X | X |  | X | X | X |
| 1.9 | საქართველოს კლიმატი და კლიმატური რესურსები I | X | X |  | X | X | X |
| 1.10 | გეოინფორმაციული სისტემები I | X | X |  | X | X |  |
| 1.11 | საქართველოს კლიმატი და კლიმატური რესურსები II | X | X |  | X | X | X |
| 1.12 | ბისეკის ქვეყნების გეოგრაფია | X | X |  |  | X | X |
| 1.13 | გამოყენებითი გეოეკოლოგია | X | X |  | X | X | X |
| 1.14 | გეოინფორმაციული სისტემები II | X | X |  | X | X |  |
| 1.15 | საკურსო ნაშრომი | X | X | X | X | X | X |
| 1.16 | სამაგისტრო ნაშრომი | X | X | X | X | X | X |
| 2.1 | საქართველოს სოციო–კულტურული დინამიკა | X | X | X | X | X | X |
| 2.2 | საქართველოს მატერიალური კულტურის ძეგლები | X | X |  |  |  | X |
| 3.1 | დემოგრაფია | X | X | X | X | X |  |
| 3.2 | ექსკურსიათმცოდნეობა | X | X |  | X | X | X |
|  4.1 | კურორტების გეოგრაფია | X | X |  | X | X |  |
|  4.2 | საქართველოს დაცული ტერიტორიები | X | X |  | X | X | X |